Aventurierii care au scris istorie. Adevăr și mister în istoria Spaniei
- Florian Olteanu
- 18 martie 2024, 21:18
!În lucru!!! Aventurierii care au scris istorie. Adevăr și mister în istoria Spaniei
Aventurierii care au scris istorie. Adevăr și mister în istoria Spaniei. Cine a creat legenda.
Spania catolică a reprezentat cadrul pentru multe povești fascinante cu personaje reale, dar pe care literatura le-a remodelat oferind posterității o imagine cu totul diferită, astfel că legenda literară a estompat imaginea reală a personajului.
Aventurierii spanioli celebri: Don Carlos
Don Carlos a fost moștenitorul Regelui Filip al II-lea al Spaniei, deci nepot al lui Carol Quintul, împărat romano-german, al cărui nume îl primise. Era fiul Mariei de Portugalia, soția lui Filip și fiica regelui Ioan al Portugaliei. S-a născut la Valladolid, la 8 iulie 1545. Din cauza cosangvinizării, s-a născut alienat mintal și diform. Era mereu furios, chinuia servitorii și animalele.
A suferit o trepanație craniană care i-a agravat starea în decembrie 1567. Tatăl lui s-a văzut nevoit să-l închidă, ultimele șapte luni din scurta sa viață de numai 23 de ani, trăindu-le închis și sub supraveghere. Don Carlos a murit la 24 iulie 1568. Friedrich Schiller a scris drama Don Carlos în 1787, iar Giuseppe Verdi a scris o operă cu același nume, care a avut premiera la 1867. Giuseppe Verdi a conceput opera într-un mod romanțat. Don Carlos este un exponent al libertății, tatăl lui, un despot care își condamnă fiul la moarte. Evident, opera este cu totul diferită de biografia reală a personajului.
Exploratorii spanioli celebri: Don Juan
Don Juan de Tassis y Peralta, Conte de Villamediana un conte cunoscut pentru erudiție și spirit liberal la curtea regelui Filip al III-lea a beneficiat de o posteritate cu totul diferită prin opera preotului Gabriel Tellez, care semna cu pseudonimil "Tirso de Molina". El a scris, conform istoriei literaturii universale, o piesă la 1619 la Lisabona. Personajul se numea Don Juan Tenorio, era nobil din Andaluzia. Piesa îi atribuia pasiunea de a curta tinerele și de a le lua virginitatea, până când, în plan simbolic, fantoma unui tată a cărui fiică fusese sedusă de către Don Juan, îl ucide la o vânătoare pe aventurier.
Istoricii literari i-au atribuit autorului Tirso de Molina darul premoniției. Potrivit acestora, Don Juan de Tassis y Peralta, Conte de Villamediana, modelul personajului literar a avut o moarte violentă, prin asasinat. Moartea s-a produs la 21 august 1622. Asasinul s-a folosit de o arbaletă care a lansat o săgeată de la mică distanță, lovitura fiind fatală. S-a speculat că moartea fusese ordonată chiar de regele Spaniei, fiindcă apropiații săi i-au spus că atunci când ar fi izbucnit un incendiu, Don Juan a salvat-o pe regină și nu regele sau gărzile regale. S-a speculat astfel că adevăratul Don Juan ar fi avut o singură aventură, cu regina, ceea ce era o gravă culpă de lezmajestate, ceea ce i-a pecetluit soarta, într-un mod tragic.
Iată cum două personaje reale, Don Carlos și Don Juan au ajuns sub pana unor scriitori și creatori de opere lirice, eroi literar-artistici, imaginea lor rămânând cea plăsmuită de imaginația acestora, cei pasionați de istorie trebuind să apeleze la cronici și lucrări pentru a vedea cine au fost ei în realitate.